stanford-oval/wikipedia huggingface dataset:
את מה-זה לא מוזמנת לבת מצווה שלי
עלילה

סטייסי פרידמן (סאני סנדלר) היא נערה שחולמת על מסיבת בת המצווה המתקרבת שלה, ואיך היא תחלוק את הרגע עם החברה הכי טובה שלה לידיה רודריגז כץ (סמנתה לוריין) ואת הריקוד עם הילד בו היא מאוהבת אנדי גולדפרב (דילן הופמן). היא רבה עם הוריה על קיום מסיבה מושלמת, שלדעתה תשפיע מאוד על עתידה, וזוכה לתמיכה מאחותה הגדולה רוני (סיידי סנדלר).
כשלידיה מוזמנת לבית של הילדה הפופולרית קים צ'אנג כהן, סטייסי מצטרפת. הבנות יוצאות לצוק גבוה, שם אנדי וחבריו נפגשים איתן. בגלל האתגר, ועל מנת להרשים את אנדי, סטייסי מסכימה לקפוץ מהסף למים למטה. אך עד מהרה הפד המדמם שלה צף לידה. כועסת על כך שאנדי צוחק עליה ובחושבה שלידיה צוחקת עם הקבוצה, סטייסי מחליטה שאהבתה לאנדי "מתה".
ברגע שבית הספר מתחיל שוב, סטייסי מגלה שלידיה ואנדי יוצאים יחד. מרגישה נבגדת על ידי לידיה, סטייסי מפסיקה לדבר איתה. סטייסי שולחת הודעת טקסט לקבוצה אנונימית שללידיה יש שיערות על הפטמה שלה. בהמשך סטייסי מחליטה להרוס את "ווידאו הכניסה" שהיא עשתה עבור הבת מצווה הקרובה של לידיה עם וידאו קליפים אישיים מביכים; עם זאת, סטייסי לא שולחת את הסרטון ללידיה.
סטייסי ממשיכה לנסות למשוך את תשומת ליבו של אנדי, וגם מבקרת בבית אבות בו נמצאת סבתו של אנדי. סטייסי גם ממשיכה לנסות לגרום לעצמה להיראות מבוגרת ופופולרית ממה שהיא. היא מתווכחת עם הוריה על אטרקציות שיש לה בבת המצווה ואיזה בגדים יורשה לה ללבוש. לבסוף אנדי נפרד מלידיה ומציע לתת לסטייסי את הנשיקה הראשונה שלה. כשהם מסתתרים מאחורי וילונות של ארון קודש, קוטעת את השניים הרבה רבקה, מורתם. אירוע זה מוביל לעוד מריבות בין סטייסי לאביה.
אמה של לידיה (ג'קי סנדלר), שאינה יודעת שסטייסי ולידיה אינן מדברות, מגיעה לבית פרידמן. היא מבקשת מאמה של סטייסי (אידינה מנזל) את סרטון הכניסה לבת המצווה של לידיה. לא מבינה מה יש בסרטון, אמה של סטייסי שולחת את הסרטון לאמה של לידיה מהמחשב של סטייסי. ביום בת המצווה של לידיה, את סרטון הכניסה מנגן די ג'יי שמולי (עידו מוסרי). למרות שסטייסי מנסה לגרום לדי ג'יי שמולי לעצור את הסרטון, הנזק נעשה – כאשר לידיה עומדת להיכנס למסיבה שלה, היא בורחת ואומרת בכעס לסטייסי שתלך משם.
בטקס בת המצווה המתקיים בשבת בבית כנסת קונסרבטיבי, היא עולה וקוראת את המפטיר מפרשת כי תשא. כשהיא רואה שלידיה והוריה לא שם, היא עוצרת ומתוודת על הכל בפני הקהל שנאסף. לאחר הודאתה, היא מסיימת את קריאת התורה בהשתדלותו של אביה, ואז רצה להתנצל בפני לידיה ולשאול אם לידיה תבוא למסיבה שלה. מאוחר יותר באותו לילה, כאשר לידיה והוריה מגיעים, הם מופתעים לראות שהוריה של סטייסי שינו את המסיבה על מנת שתהיה מסיבה עבור לידיה. סטייסי ולידיה משלימות זו עם זו, בעוד סטייסי מתחילה לרקוד עם מטאו, ילד אחר בבית הספר שלה שחיפש לעיתים קרובות את תשומת ליבה.
דמויות

סאני סנדלר בתור סטייסי פרידמן
סמנתה לוריין בתור לידיה רודריגז כץ (החברה הכי טובה של סטייסי)
אדם סנדלר בתפקיד דני פרידמן (אבא של סטייסי)
אידינה מנזל בתפקיד ברי פרידמן (אמא של סטייסי)
ג'קי סנדלר בתפקיד גבי רודריגז כץ (אמא של לידיה)
סיידי סנדלר בתור רוני פרידמן (אחות של סטייסי)
דילן הופמן בתפקיד אנדי גולדפרב
עידו מוסרי בתפקיד די ג'יי שמולי
שרה שרמן בתפקיד הרבה רבקה
דן בולה בתור החזן
לואיס גוזמן בתפקיד אלי רודריגז (אבא של לידיה)
הפקה

בשנת 2022, נטפליקס הודיעה כי הרומן למבוגרים צעירים משנת 2005 את מה-זה לא מוזמנת לבת מצווה שלי מאת פיונה רוזנבלום יעובד על ידי התסריטאית אליסון פק לסרט עלילתי בעל אותו שם בבימויו של סמי כהן ובכיכובו של אדם סנדלר. שלב הצילומים החל ב-29 ביוני 2022 בטורונטו, ונמשך עד 11 באוגוסט. Alloy Entertainment שימשה כחברת הפקה משותפת בסרט, לצד האפי מדיסון. ביולי 2022 נחשף כי אידינה מנזל, ג'קי סנדלר, סיידי סנדלר, סאני סנדלר, סמנתה לוריין, דילן הופמן, שרה שרמן, דן בולה, עידו מוסרי, ג'קי הופמן ולואיס גוזמן לוהקו לסרט.
פרסים ומועמדויות

| פרס | תאריך הטקס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| פרס בחירת הקהל | 18 בפברואר 2024 | כוכב סרט הקומדיה של השנה | אדם סנדלר | מועמדות |  |
| פרס בחירת הילדים של ניקלודיאון | 13 ביולי 2024 | שחקן קולנוע אהוב | אדם סנדלר | מועמדות |  |
הערות שוליים

↑  תענוג צרוף: סרט הבת מצווה של משפחת סנדלר בנטפליקס פשוט מושלם, באתר וואלה, 24 באוגוסט 2023
↑  ביקורת: את מה זה לא מוזמנת לבת מצווה שלי - 12 זה גיל מושלם, באתר Vgames.co.il, ‏25 באוגוסט 2023
↑   "את מה־זה לא מוזמנת לבת מצווה שלי": אדם סנדלר מצא לבת שלו עבודה, באתר הארץ, 27 באוגוסט 2023
↑  ארז דבורה, קומדיית התבגרות יהודית שנונה ומהנה? היא נמצאת במרחק קליק אחד בשלט, באתר ynet, 27 באוגוסט 2023
↑  DiLillo, John (10 במאי 2023). "All the New Netflix Movies You Can Watch This Summer". Netflix. ארכיון מ-22 ביוני 2023. נבדק ב-11 במאי 2023. {{cite web}}:  (עזרה)
↑  "Adam Sandler and His Daughters Join Forces on Screen in Netflix's 'You Are So Not Invited to My Bat Mitzvah' Trailer". Vairety. 10 באוגוסט 2023. {{cite web}}:  (עזרה)
↑  Legacy, Spencer (10 במאי 2023). "You Are So Not Invited to My Bat Mitzvah Netflix Release Date Set". ComingSoon.net. ארכיון מ-10 במאי 2023. נבדק ב-10 במאי 2023. {{cite web}}:  (עזרה)
↑  "Film Adaptation of Young Adult Novel 'You Are So Not Invited To My Bat Mitzvah' In Production". Netflix Media Center. ארכיון מ-20 באוגוסט 2022. נבדק ב-20 באוגוסט 2022. {{cite web}}:  (עזרה)
↑  Rubin, Rebecca (14 ביולי 2022). "Adam Sandler and His Family to Star in 'You Are So Not Invited to My Bat Mitzvah' Movie at Netflix". Variety. ארכיון מ-11 במאי 2023. נבדק ב-11 במאי 2023. {{cite web}}:  (עזרה)
↑  Grobar, Matt (24 באוגוסט 2022). "'Purple Hearts' Producer Alloy Entertainment Unveils Film Development Slate; Includes Adaptations Of Books 'Getting Rid Of Matthew', 'Pyrates', 'Kisses & Croissants' And '99 Days'". Deadline Hollywood. ארכיון מ-14 באוקטובר 2022. נבדק ב-14 באוקטובר 2022. {{cite web}}:  (עזרה)
↑  Keates, Emma (14 ביולי 2022). "Netflix to Adam Sandler: You Are SO Not Invited To My Bat Mitzvah!". The A. V. Club. ארכיון מ-11 במאי 2023. נבדק ב-11 במאי 2023. {{cite web}}:  (עזרה)
↑  Grobar, Matt (13 ביולי 2022). "Adam Sandler, Idina Menzel & 'SNL's Sarah Sherman Among Cast Set For Netflix's YA Comedy 'You Are So Not Invited To My Bat Mitzvah'; Happy Madison & Alloy Entertainment Producing". Deadline. ארכיון מ-13 ביולי 2022. נבדק ב-20 באוגוסט 2022. {{cite web}}:  (עזרה)
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  Every Kids’ Choice 2024 Winner!, Nick (באנגלית)
בובי מקפרין

| --- | --- |

 לידה:  11 במרץ 1950 (בן 74) מנהטן, ארצות הברית 
 שם לידה:  Robert Keith McFerrin Jr. 
 מוקד פעילות:  ארצות הברית 
 תקופת הפעילות:  מ-1970 
 מקום לימודים:  אוניברסיטת המדינה של קליפורניה, סקרמנטו, Cerritos College, Cathedral High School, קונסרבטוריון אוברלין, בית הספר ג'וליארד, University of Illinois at Springfield 
 סוגה:  ג'אז, א-קפלה, מוזיקת עולם, מוזיקה קלאסית, מוזיקה ווקאלית, סמות' ג'אז 
 שפה מועדפת:  אנגלית 
 כלי נגינה:  פסנתר, גיטרה בס, קלרינט 
 חברת תקליטים:  Manhattan Records, בלו נוט, אלקטרה רקורדס, סוני קלאסיקל 
 צאצאים:  Taylor McFerrin, Madison McFerrin 
 פרסים והוקרה:  Grammy Award for Best Jazz Vocal Performance, Male (1985)  פרס גראמי להקלטת השנה (1988)  Grammy Award for Best Jazz Vocal Performance, Male (1988)  Grammy Award for Best Jazz Vocal Performance, Male (1992)  פרס גראמי לשיר השנה (1988)  Grammy Award for Best Jazz Vocal Performance, Male (1986)  Grammy Award for Best Jazz Vocal Performance, Male (1987)  Grammy Award for Best Vocal Arrangement for Two or More Voices (1985)  אמני הג'אז של NEA 
 bobbymcferrin.com
 פרופיל ב-IMDb
 
בובי מקפרין במופע
בובי מקפרין (באנגלית: Bobby McFerrin;‏ נולד ב-11 במרץ 1950) הוא מוזיקאי אמריקני יליד ניו יורק, הפעיל בתחום הא-קפלה, והושפע רבות מן הג'אז. הוא מוכר בעיקר בשל סגנון השירה הייחודי והווירטואוזי שלו, שכולל קפיצות בין צלילים גבוהים ונמוכים, יצירת אפקטים קוליים בקולו, והמנעד הגדול של שירתו - ארבע אוקטבות. עם המוזיקאים הרבים שאיתם שיתף פעולה נמנים פסנתרני הג'אז צ'יק קוריאה והרבי הנקוק, הזמרת והפסנתרנית עזיזה מוסטפא, הבסיסט ריצ'רד בונה, נגן האקורדיון רישאר גליאנו והצ'לן יו יו מה.
בשנת 1987 שר את שיר הפתיחה של קומדיית המצבים האמריקנית "משפחת קוסבי". בשנת 1993 שר עיבוד א-קפלה לנעימת "הפנתר הוורוד" מאת הנרי מנסיני, בפסקול הסרט "The Son of the Pink Panther". בשנת 1994 מונה למנהל האמנותי של תזמורת סיינט פול, וניצח גם על תזמורות נוספות ברחבי העולם.
הלהיט הגדול

בשנת 1988 פרץ לצמרת מצעדי הפזמונים בארצות הברית הלהיט שלו "Don't Worry, Be Happy", שהופיע גם בפסקול הסרט "Cocktail" בכיכובו של טום קרוז.
על אף הצלחת השיר, מקפרין עצמו נותר מאוכזב: בתודעתם של רבים הוא נותר "זמר של להיט אחד", על אף שיצירתו המוזיקלית מגוונת ומרובה עד עצם היום הזה – גם אם מתמקדת בז'אנר הנישה הא-קפלה. על אף שהלהיט עצמו גם הוא ללא כל ליווי אינסטרומנטלי, ומקפרין שר בו את כל הקולות, הוא מעיד באתר האינטרנט הרשמי שלו, כי מדובר בשיר פשוט ביותר שהוקלט לאחר אלתור של כמה דקות:
"בתוך שעה גמרנו את השיר. כאילו, מי חשב שזה מה שיקרה?... זה לא שאני לא אוהב את השיר. כל השירים הם כמו ילדיי: את כמה מהם אתה מעדיף להשאיר בקרבתך, ואת השאר אתה רוצה לשלוח מהבית לקולג' כמה שיותר מוקדם. זה משגע אותי, כי זה הרושם שיש להרבה אנשים עלי. שואלים אותי 'מה עשית מאז?', 'לא שמענו ממך'. ואני אומר: 'לא הקשבתם'."
תוכנו האופטימי של השיר, כמו גם העובדה שמבחינת מאזיני מצעדי הפזמונים מקפרין "נעלם" לאחר אותו להיט, הם כנראה שעומדים מאחורי האגדה האורבנית שמקפרין שם קץ לחייו. השמועה הייתה כה עקשנית, עד שהביאה לפרסום הכחשה באתר הרשמי של האמן.
בילאל חסאני

| --- | --- |

 לידה:  9 בספטמבר 1999 (גיל: 25) צרפת פריז, צרפת
 מוקד פעילות:  צרפת
 תקופת הפעילות:  מ-2015
 עיסוק:  זמר, כותב שירים, יוטיובר
 סוגה:  פופ, אר אנד בי, אלקטרופופ
 שפה מועדפת:  צרפתית 
 כלי נגינה:  פסנתר 
 חברת תקליטים:  Low Wood
 שיתופי פעולה בולטים:  מאדאם מסייה
 https://www.youtube.com/user/bigiling
 פרופיל ב-IMDb
 
בילאל חסאני (בצרפתית: Bilal Hassani; נולד ב-9 בספטמבר 1999) הוא זמר, כותב שירים ויוטיובר צרפתי, נציג צרפת לאירוויזיון 2019 בתל אביב.
ביוגרפיה

בילאל חסאני נולד בפריז שבצרפת, להורים מוסלמים מקזבלנקה שבמרוקו. אביו עזב את משפחתו ומתגורר בסינגפור, בעוד אימו התאזרחה כצרפתייה. יש לו אח גדול בשם טאהה, שנולד ב-1995. ב-2017 סיים בהצלחה את לימודיו התיכוניים בדגש על ספרות.
בשנת 2015 פנה לתוכנית הצרפתית "The Voice Kids" בלחץ חברו. הוא עבר את האודישנים המוקדמים עם השיר Rise Like a Phoenix והודח כאשר הגיע לשלב הדו-קרבים. לאחר התוכנית החל בקריירת סולו.
ב-2018 הוכנס חסאני לרשימה של המגזין Têtu, שלושים בני קהילת הלהט"ב המשפיעים ביותר בצרפת. הוא תואר שם כדומיננטי מאוד בקרב בני נוער להט"בים ובכלל.
ביוגרפיה > אירוויזיון 2019

בילאל חסאני נבחר לייצג את צרפת באירוויזיון 2019 עם השיר "Roi" ("מלך") שכתב יחד עם מאדאם מסייה. בצרפת הוא עלה לגמר מהמקום הראשון בחצי הגמר הראשון עם 115 נקודות, ובגמר הוא גבר על פייבוריט השופטים, השיר Tous le deux של הזמרת סימון, שזכה במקום הראשון בחצי הגמר השני עם 113 נקודות. בילאל זכה בסכום כולל של 200 נקודות (מהן 150 מהצבעות הקהל ו-50 מהצבעות השופטים) לעומת 156 של סימון (מהן 62 מהצבעות הקהל ו-94 מהצבעות השופטים).
בגמר אירוויזיון 2019 הופיע בילאל עם לין צ'ינג לאן, רקדנית מטייוואן שנבחרה כמיס אסיה החירשת 2015, קיבל 105 נקודות, וזכה במקום ה-16.
עם בחירתו לייצג את צרפת באירוויזיון 2019, סבל חסאני מביטויי שנאה ואיומים רבים בשל נטייתו המינית ובשל העובדה כי הוא מוסלמי אשר נוסע לייצג את מדינתו בישראל. בנוסף, פורסמו ציוצים מחשבון הטוויטר שלו משנת 2014, בהם מציין הזמר שישראל אחראית לפשעים נגד האנושות. חסאני גם הביע תמיכה בשחקן הצרפתי דיידונה, שהפך לפעיל פוליטי אנטישמי, אנטי ציוני ופרו-פלסטיני. בעקבות זאת טען הזמר כי לא הוא כתב את הציוץ וכי הוא לא חושב שישראל אחראית לפשעים נגד האנושות.
בשנת 2020 הופיע בהופעת קמאו בסרט הקומי "תחרות הזמר של האירוויזיון: סיפורה של Fire Saga" בכיכובו של ויל פרל.
דיסקוגרפיה > אלבומי אולפן

2019: Kingdom
דיסקוגרפיה > סינגלים

2016: "Wanna Be"
2017: "Follow Me"
2017: "House Down"
2018: "Shadows"
2018: "Heaven with You"
2019: "Roi"
2019: "Jaloux"
2019: "Fais Beleck"
2019: "Je Danse Encore"
2020: "Fais le Vide"
הערות שוליים

↑  Eurovision 2019 France: Bilal Hassani - "Roi", אירוויזיון וורלד, 27 בינואר 2019
↑  Alexis Patri, « Les 30 LGBT+ qui bougent la France », Têtu, no 217, hiver 2018, p. 52-62
↑  אבי ז., בילאל חאסאני נבחר לייצג את צרפת באירוויזיון, באתר EuroMix, ‏27 בינואר 2019
↑  Elise Poiret, Bilal Hassani: qui sont Lizzie Powell et Lin Ching Lan, ses incroyables danseuses à l'Eurovision?, Femme actuelle, ‏16 במאי 2019 (בצרפתית)
↑  בילאל חאסאני בבליץ תקשורתי, EuroMix ב-30 בינואר 2019
↑  "מבול של שנאה": איומים על חיי הזמר הגאה שייצג את צרפת באירוויזיון, באתר ‏מאקו‏, 28 בינואר 2019
↑  בילאל חסאני: אני לא חושב שישראל אחראית לפשעים נגד האנושות, באתר EuroMix
| --- | --- |
בקרת זהויות :  PLWABN: 9810603246505606  BnF: cb178623978 (data)  GND: 1227030711  MusicBrainz: cbc97f60-f539-406f-859e-3599188d20c8  VIAF: 9634156012423849700002   WorldCat (עם VIAF): 9634156012423849700002
בית הדואר המרכזי (יפו)

| --- | --- |

 מידע כללי
 סוג:  בית דואר 
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  ?–1931
 תאריך פתיחה רשמי:  1931 
 אדריכל:  אוסטן סיינט בארב הריסון 
 קואורדינטות:  32°03′20″N 34°45′34″E﻿ / ﻿32.05556111°N 34.75946389°E﻿ / 32.05556111; 34.75946389
  מפת מיקום  מפה דינמית   (למפת גוש דן מוגדלת) בית הדואר המרכזי(למפת גוש דן רגילה) בית הדואר המרכזי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הדואר המרכזי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הדואר המרכזי  he בית הדואר המרכזיhe בית הדואר המרכזימפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
בית הדואר המרכזי של יפו הוא מבנה בעל חשיבות אדריכלית בשדרות ירושלים 12 פינת רחוב הדואר. הבניין משמש כיום כסניף דואר בו גם שכנה בעבר הנהלת "השירות הבולאי" עד לקיץ 2016. השירות הבולאי עבר לבית המיון המרכזי ברחוב ההגנה 138 בתל אביב ועם המעבר  אל "הפארק הטכנולוגי" במודיעין עבר אליו גם השירות הבולאי.
היסטוריה

בתחילת שנות ה-20 בנה היזם שלמה פיינגולד את בית הדואר והטלגרף הראשון בתל אביב, בפינת הרחובות ליליינבלום ואלנבי. אדריכל הבניין היה יצחק שוורץ (שן-צור). באוקטובר 1923 ביקר הנציב העליון בבניין זה.
בית הדואר באלנבי החל להבנות בשנת 1929 ובנייתו הושלמה בשנת 1931, בימי המנדט הבריטי. אדריכל המבנה היה אוסטן סיינט בארב הריסון במסגרת עבודתו במחלקת העבודות הציבוריות של המנדט בארץ ישראל. בניין דואר נוסף שתוכנן על ידי האדריכל הריסון ושנבנה באותן השנים הוא בית הדואר המרכזי ברחוב יפו 23 בירושלים.
בנוסף שימש האדריכל יצחק רפופורט בתור אדריכל אחראי על הקמת בית הדואר של יפו.
עד לתקופת מלחמת העולם הראשונה הדואר לארץ ישראל נשלח דרך איסטנבול, לא היו טלפונים ציבוריים והשירות לא היה אמין. לאחר כיבוש הארץ בידי הבריטים נדרש המנהל הצבאי הבריטי לספק שירותי דואר הולמים לאוכלוסייה האזרחית. המשימה הוטלה על משרדי הדואר הצבאי, ובשנת 1917, כשבוע לאחר כיבושה של ירושלים, החל לפעול בה הדואר הצבאי.
בשנת 1920 החליטה ממשלת בריטניה להעביר את ארץ ישראל לשלטון מנדטורי אזרחי וכל שירותי הדואר הועברו לידי הממשל האזרחי. בעיני הבריטים תקשורת הולמת היא תנאי מקדים לפיתוח מסחר וייצור ולכן הרחבת שירותי הדואר, הטלגרף והטלפון היו בידי המונופול הממשלתי. מבחינת הבריטים היה לארץ ישראל יתרון גאוגרפי בגלל מיקומה במפגש שלוש יבשות וככזו השוכנת על הנתיב האווירי בין בריטניה להודו והימצאותה במזרח התיכון בין מצרים, סוריה ועיראק.
בבניין זה הייתה מרכזת הטלפונים האוטומטית הראשונה של העיר יפו שפעלה בטכנולוגיה שפיתח אלמון סטראוג'ר, וגם מרכזת טלגרף. בשנות ה-60 של המאה ה-20, לאחר העברת מרכזת הטלפונים למבנה המרכזת הספרתית החדשה בשכונת גבעת הרצל, נשארה בבניין זה רק מרכזת הטלקס שפעלה עד סוף שנות ה-80 כשהופעלה מרכזת הטלקס הספרתית החדשה של חברת בזק במרכז העיר.
המבנה שופץ בשנת 2000 במקביל לתוכניותיה של עיריית תל אביב-יפו לשיקום שדרות ירושלים.
היסטוריה > סימון המדידה

בפינתו הצפון-מזרחי של הבניין מופיע סימון המדידה הבריטי ממנו מדדו מרחקים אל מקומות אחרים
תמונות

כניסה
החלק האחורי
1944
1944
הערות שוליים

↑  בבניין הדואר ביפו, דבר, 21 באוגוסט 1929
↑  מתוך הספר "והטורקים אינם עוד שולטים..." מבט על ארץ ישראל בימי מלחמת העולם הראשונה
ערך זה הוא קצרמרבנושא תל אביב-יפו. אתם מוזמנים לתרום לוויקיפדיה ו.
באז'ה

| --- | --- |
 
 
באזַ'ה (בגאורגית: ბაჟა)  הוא מרק אגוזים נפוץ בגאורגיה, העשוי מיין אדום, חומץ או מיץ רימונים, ובתוכו חלקי עוף צלויים בגריל. מאכל זה מאפיין את המטבח הגאורגי בהיותו מר ללא ממתיקים. את הבאז'ה מגישים קר.
ראו גם

המטבח הגאורגי
בובי לוקווד

| --- | --- |

 לידה:  24 במאי 1993 (בן 31) בסילדון, אסאקס, אנגליה 
 מדינה:  הממלכה המאוחדת 
 תקופת הפעילות:  מ-2003
 מקום לימודים:  Beauchamps High School  SEEVIC College 
 http://www.bobbylockwood.co.uk/
 פרופיל ב-IMDb
 
בובי לוקווד (באנגלית: Bobby Lockwood; ‏נולד ב־24 במאי 1993) הוא שחקן אנגלי הידוע בעיקר בתפקידו כמיק קמפבל בסדרת הנוער "בית אנוביס" וכרידיאן מוריס בסדרת הפנטזיה "זאבים בדם".
קריירה

לוקווד דיבב את פאטש' בסרט "על כלבים וגנבים 2: הרפתקאות פאטץ' בלונדון" ב-2003. הוא הופע כטיילור הקטן בשלושה פרקים ב"The Bill" ב-2006.
בין השנים 2011–2012 הוא שיחק בתור מיק קמפבל בסדרת הנעורים הבריטית-אמריקאית "בית אנוביס" בשתי עונותיה הראשונות. לאחר מכן, כיכב בתור כרידיאן מוריס בסדרת הפנטזיה הבריטית-גרמנית של רשת CBBC; "זאבים בדם", הוא חזר לעונה שנייה בשנת 2013 לאחר מכן גם לעונה השלישית שעלתה בשנת 2014.
בשנת 2020 גילם את קווין תומסון לצד אורלנדו בלום וסקוט איסטווד בסרט המלחמה "לכודים תחת אש", אשר מבוסס על ספרו של ג'ייק טאפר שיצא לאור ב-2012 ועוסק בקרב קמדש במלחמת אפגניסטן. באותה שנה שיחק בתפקיד קטן של תייר אמריקאי בסרט הקומי-מוזיקלי "תחרות הזמר של האירוויזיון: סיפורה של Fire Saga" בהפקתו של ויל פרל שגם כתב את התסריט.
בשנת 2021 שיחק בסרט הפעולה המקורי של שירות הזרמת המדיה נטפליקס "שטח קרב" בתור רג'י, לצד אנתוני מאקי. באותה שנה החל לגלם בתפקיד חוזר את לאון קוק בסדרת הדרמה הרפואית "חדר מיון" ברשת BBC One.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | על כלבים וגנבים 2: הרפתקאות פאטץ' בלונדון | פאטש | דיבוב |
| 2015 | Friday Download: The Movie | בובי | שוחרר לאקרנים תחת השם  'Up All Night" |
| 2016 | שחקי אותה מותק 3 | לייזר |  |
| 2016 | Acres and Acres | מאט | ידוע גם בתור :"Mum's List" |
| 2017 | Access All Areas | ניית'ן |  |
| 2017 | דנקרק | ימאי |  |
| 2017 | Vikes | וורן |  |
| 2020 | לכודים תחת אש | קווין תומסון |  |
| 2020 | תחרות הזמר של האירוויזיון: סיפורה של Fire Saga | ג'ף |  |
| 2020 | Glia | גונתר אסהן |  |
| 2021 | שטח קרב | רג'י |  |
| שנה | סדרה | תפקיד | הערות |
| --- | --- | --- | --- |
| 2006 | The Bill | טיילור הקטן | 3 פרקים |
| 2006 | דרך ווטרלו | ניצב | ללא קרדיט |
| 2012-2011 | בית אנוביס | מיק קמפבל | תפקיד ראשי; (עונות 2-1); 105 פרקים |
| 2014-2012 | זאבים בדם | רידיאן מוריס | תפקיד ראשי; (עונות 3-1); 40 פרקים |
| 2013 | Touchstone of ra | מיק קמפבל | סרט טלוויזיה של ניקלודיאון; המשך ל"בית אנוביס" |
| 2013 | Dani's Castle | קונאל קונור | פרק: "Hey Mr. DJ" |
| 2015 | לואיס | סם לנגטון | 2 פרקים |
| 2017 | Unforgotten | ניית'ן | פרק: "#2.1" |
| 2017 | Uncle | ג'וש | פרק: "Bringing Sexy Back" |
| 2018 | רופאים | פול קירקווד | פרק: "In the Dark" |
| 2018 | Ransom | שון | פרק: "Radio Silence" |
| 2020 | המופע של אמילי אטאק | מרכוס / אולי / מקס | 2 פרקים |
| 2021-הווה | חדר מיון | לאון קוק | דמות חוזרת; (עונה 35): 10 פרקים |
בבל הגדולה

איור רוסי מראשית המאה ה-19 המתאר את בבל, הזונה הגדולה, רוכבת על חיה בעלת שבעה ראשים.
האפיפיורית יוהנה כאנטיכריסט (בדמות "זונת בבל הגדולה"), רוכבת על "החיה" האפוקליפטית בעלת שבעת הראשים. קלף טארוט, תעמולה פרוטסטנטית אנטי-אפיפיורית.
בבל הגדולה או  זונת בבל היא דמות אלגורית מספר חזון יוחנן של הברית החדשה.
שמה המלא של הדמות הוא "בָּבֶל הַגְּדוֹלָה אֵם הַזֹּנוֹת וְתוֹעֲבוֹת הָאֲדָמָה" (ביוונית:
Βαβυλὼν ἡ μεγάλη, ἡ μήτηρ τῶν πορνῶν καὶ τῶν βδελυγμάτων τῆς γῆς).
תיאורה של בבל

בבל היא דמות המשויכת לאנטיכריסט (צורר המשיח) ולחיה. על פי המסופר בספר ההתגלות, בבל תופל על ידי החיה בעלת שבעת הראשים ועשר הקרניים.
בבל מתוארת בפרקים 17 ו-18 של ספר ההתגלות:
וַיָּבֹא אֶחָד מִן־שִׁבְעָה הַמַּלְאָכִים הַנֹּשְׂאִים שֶׁבַע הַקְּעָרוֹת וַיְדַבֵּר אֵלַי לֵאמֹר בֹּא וְאַרְאֲךָ אֶת־מִשְׁפַּט הַזּוֹנָה הַגְּדוֹלָה הַיֹּשֶׁבֶת עַל־מַיִם רַבִּים; אֲשֶׁר זָנוּ אַחֲרֶיהָ מַלְכֵי הָאֲדָמָה וַיִּשְׁכְּרוּ שֹׁכְנֵי תֵבֵל מִיֵּין תַּזְנוּתָהּ; וַיְּבִיאֵנִי בָרוּחַ הַמִּדְבָּרָה וָאֵרֶא וְהִנֵּה אִשָּׁה יֹשֶׁבֶת עַל־חַיָּה אֲדֻמָּה כַתּוֹלָע מְלֵאַת שְׁמוֹת גִּדּוּפִים וְלָהּ שִׁבְעָה רָאשִׁים וְעֶשֶׂר קְרָנָיִם; וְהָאִשָּׁה לְבוּשָׁהּ אַרְגָּמָן וְשָׁנִי וְהִיא מֻכְלָלָה בַּזָּהָב וְאֶבֶן־יְקָרָה וּפְנִינִים וּבְיָדָהּ כּוֹס זָהָב מְלֵאָה תוֹעֵבוֹת וְטֻמְאַת תַּזְנוּתָהּ; וְעַל־מִצְחָהּ כָּתוּב שֵׁם בְּדֶּרֶךְ סוֹד בָּבֶל הַגְּדוֹלָה אֵם הַזֹּנוֹת וְתוֹעֲבוֹת הָאֲדָמָה; וָאֵרֶא אֶת־הָאִשָּׁה שְׁכוּרָה מִדַּם הַקְּדֹשִׁים וּמִדַּם עֵדֵי יֵשׁוּעַ וָאֶשְׁתּוֹמֵם עַל־הַמַּרְאֶה שַׁמָּה גְדוֹלָה; וַיֹּאמֶר אֵלַי הַמַּלְאָךְ לָמָּה זֶּה הִשְׁתּוֹמַמְתָּ אֲנִי אַגִּיד לְךָ אֶת־סוֹד הָאִשָּׁה וְהַחַיָּה הַנֹּשֵׂאת אֹתָהּ בַּעֲלַת שִׁבְעַת הָרָאשִׁים וַעֲשֶׂרֶת הַקְּרָנָיִם; הַחַיָּה אֲשֶׁר רָאִיתָ הִיא הָיְתָה וְאֵינֶנָּה וְהִיא תַּעֲלֶה מִתְּהוֹם וְתֵרֵד לַאֲבַדּוֹן וְיֹשְׁבֵי הָאָרֶץ אֲשֶׁר שְׁמָם אֵינֶנּוּ נִכְתָּב בְּסֵפֶר הַחַיִּים מִיּוֹם הִוָּסֵד תֵּבֵל יִשְׁתּוֹמֲמוּ בִּרְאֹתָם אֶת־הַחַיָּה אֲשֶׁר הָיְתָה וְאֵינֶנָּה וְתָבוֹא;
על פי המתואר, בבל לובשת בגדי ארגמן ושני, ומעוטרת בזהב, אבנים יקרות ופנינים. היא מחזיקה בידה גביע זהב המלא בחטאים ובזימה (יוחנן, י"ז, 4). על מצחה כתוב שמה המלא "בבל הגדולה, אם הזונות ותועבות האדמה" (שם, 5), והיא שיכורה מדם קדושים (שם, 6).
פרשנות > רומא

פרשנים רבים מפרשים את דמותה של בבל כדמותה של רומא. פרשנות זו מבוססת על האמור בפסוק 9:
שִׁבְעַת הָרָאשִׁים שִׁבְעַת הָרִים הֵמָּה אֲשֶׁר הָאִשָּׁה יֹשֶׁבֶת עֲלֵיהֶם.
ועל העובדה שהעיר רומא יושבת על שבע גבעות (יצוין כי בתנ"ך המלך ג'יימס הפסוק מתייחס ל"שבע גבעות" ולא ל"שבעת הרים"). פרשנות זו מתבססת גם על התיאורים המופיעים בהמשך, המתארים את בבל כמרכז עולם המסחר (פרק י"ח, פסוקים 3, 11 - 13), וכמשחיתת כל הארצות (י"ז 2; י"ח 3, י"ט 2).
כמו כן, באיגרת פטרוס הראשונה, פרק 5, פסוק י"ג. משמש המונח "בבל" לתיאור שמה של רומא.
פרשנות > הכנסייה הקתולית

במהלך הרפורמציה נעשה שימוש רב בכינוי זה על ידי כותבים פרוטסטנטית לתיאור הכנסייה הקתולית, ובהם מרטין לותר, ג'ון קלווין וג'ון נוקס. פרשנות זו מבססת את זיהוייה של הכנסייה הקתולית עם העיר רומא, מקום מושבה של הנהגת הכנסייה, ועם הלבוש של החשמנים הקתולים (הלבושים בגדי שני, ארגמן וזהב) אשר הפרוטסטנטים ביקרו.
פרשנות > ירושלים

ישנם תאולוגים המזהים את בבל עם העיר ירושלים, את שבע הגבעות – עם הרי ירושלים, ואת נפילתה בידי החיה – עם חורבנה בשנת 70 לספירה בידי רומא. פרשנות זו מתבססת על פסוקי התנ"ך המתארים את ירושלים כזונה (ישעיהו, א', כ"א; ירמיהו, ב', כ'; ירמיהו, ג', א'–י"א; יחזקאל, ט"ז).
ראו גם

אשת קץ הימים
הערות שוליים

↑  יחסו של מרטין לותר לספר ההתגלות
ב.מ.וו Z4

| --- | --- |

 מאפיינים כלליים
 יצרן:  BMW 
 שנות ייצור:  דור ראשון: 2002–2008  דור שני: 2009–2016  דור שלישי: 2018–הווה
 הרכבה:  בארצות הברית עד 2010 ולאחר מכן בגרמניה
 מודל קודם:  ב.מ.וו Z3
 סיווג:  מכונית ספורט
 מרכב:  2 מקומות ישיבה, 2 דלתות
 
ב.מ.וו Z4 (באנגלית: BMW Z4) היא מכונית ספורט בתצורת קופה ורודסטר שמיוצרת על ידי יצרנית המכוניות הגרמנית ב.מ.וו. היא הוצגה לראשונה בשנת 2003. היא גם הדור הרביעי בסדרת Z של ב.מ.וו.
דורות > הדור הראשון E85 ו-E86

הדור הראשון של ב.מ.וו Z4 היה ידוע כ-E85 בצורת רודסטר ו-E86 בצורת קופה. הוא תוכנן על ידי מעצב ה-ב.מ.וו הדני אנדרס ווארמינג.
העיצוב של ה-Z4 התייחס לביקורות רבות על ה-Z3 הקודם, היא הייתה גדולה יותר והציגה שלדה קשיחה ומשמעותית. ה-Z4 היה זמין בתחילה כרודסטר בלבד, אך גרסת קופה הושקה רשמית בשנת 2006. הדגם האחרון יצא מקו הייצור ב-27 באוגוסט 2008 במפעל בספרטנבורג.
דורות > הדור השני E89

הדור השני של ה-Z4 הוכרז ב-13 בדצמבר 2008 והופיע לראשונה בתערוכת הרכב של דטרויט בחודש שלאחר מכן. זהו הדגם הראשון מסדרת Z שהשתמש בכיסוי קשיח נשלף ומשמעותו שכבר לא היו גרסאות רודסטר וקופה נפרדות של המכונית. החלק העליון עשוי מעטפת אלומיניום קלה משני חלקים ונדרש 20 שניות להפעלה הגג. הייצור הועבר מספרטנבורג שבארצות הברית לרגנסבורג שבגרמניה.
דורות > הדור השלישי G29

ה-G29 Z4 הוא הדור השלישי והנוכחי של ה- Z4 ונחשף ב-23 באוגוסט 2018. הוא עושה שימוש חוזר בגג הממיר הרך שנמצא ב-E85 Z4 במקום בקשיח, נשלף בתוך 10 שניות. ה-G29 Z4 חולק גם את הפלטפורמה שלו עם הדור החמישי של טויוטה סופרה ומיוצר באותו מפעל כמו הסופרה. בשנת 2019 היא הגיעה לישראל החל מ-359,000 שקל.
גרסאות מרוץ

לב.מ.וו Z4 יש שתי גרסאות מרוץ:
גרסאות מרוץ > ב.מ.וו GT3 Z4

היה מודל שיוצר בין השנים 2010–2015 בשביל מרוצים, הספק המנוע שלו מגיע ל-384 כ"ס. והוא זכה בכמה אליפויות בעולם.
גרסאות מרוץ > ב.מ.וו GTE Z4

יוצר בין השנים 2013–2015 כדי להתחרות בסדרת המרוצים האמריקאית לה מאן.